Sport sohasidagi eng muhim xabarlar haftalik dayjesti

Navoiy shahridagi Yakkakurash turlariga ixtisoslashtirilgan Bolalar-o‘smirlar sport maktabi zalida o‘tkazilgan ayollar kurashi bo‘yicha O‘zbekiston kubogi yakuniga yetdi.
Musobaqada Qoraqalpog‘iston Respublikasi, viloyatlar hamda Toshkent shahridan 100 nafarga yaqin 2006−2007 yillarda tavallud topgan o‘smir qizlar medallar uchun bahs olib borishdi.
Xorazm viloyati ayollar kurashi jamoasi mamlakatda yetakchi hisoblangan Qoraqalpog‘iston Respublikasi va Navoiy viloyati jamoalarini ortda qoldirib, O‘zbekiston kubogi sohibiga aylandi. Qoraqalpog‘istonlik kurashchi qizlar ikkinchi o‘rinni band etishgan bo‘lsa, kuchli uchlikka mezbonlar Navoiy viloyati jamoasi yakun yasab berdi.
7−10 oktabr kunlari Rossiyaning Moskva shahrida ot sportining konkur yo‘nalishi bo‘yicha Yevrosiyo kubogi bo‘lib o‘tdi. Unda O‘zbekiston terma jamoasi sportchilari muvaffaqiyatli ishtirok etishdi.

Musobaqa yakunlariga ko‘ra, Bekzod Qurbonov “King Sornet L” laqabli oti bilan turnirning mutlaq chempioniga aylandi, Umid Kamilov esa “Nero Uno Rafael” laqabli otda kumush medalini qo‘lga kiritdi. Yana bir o‘zbekistonlik chavandoz A’zam Tolibboyev o‘zining “Lady” laqabli otida faxriy to‘rtinchi o‘rinni band etdi.
Serbiyada bo‘lib o‘tadigan boks bo‘yicha jahon chempionatida qatnashadigan O‘zbekiston terma jamoasi tarkibi e’lon qilindi. Yakuniy ro‘yxatda professional bokschilar Shahram G‘iyosov va Hasanboy Do‘smatov ham bor.
Futbol bo‘yicha O‘zbekiston terma jamoasi Malayziya va Iordaniya terma jamoalariga qarshi o‘rtoqlik uchrashuvini o‘tkazdi. Malayziya termasini 5:1 hisobida mag‘lubiyatga uchratgan O‘zbekiston terma jamoasi, Iordaniyaga 3:0 hisobida mag‘lub bo‘ldi.
4−14 oktabr kunlari U-14 chempionati bo‘lib o‘tdi. Unda Superliga va Pro-Liga qoshidagi futbol akademiya va maktablari tarbiyalanuvchilari, shuningdek, xususiy futbol akademiyalar ham ishtirok etdi.
19 ta jamoa 5 ta guruhga bo‘lingan holda musobaqani boshladi. Shulardan “Xorazm”, “Paxtakor”, “Navbahor” va “Odil Junior” jamoalari yarim finalga qadar yetib keldi. Yarim finalda “Xorazm” “Paxtakor"ni, “Odil Junior” “Navbahor” ni mag‘lubiyatga uchratdi.
3-o‘rin uchun kechgan bahsda “Paxtakor” “Navbahor"ga qarshi o‘ynadi va 2:0 hisobida g‘alaba qozondi. Final uchrashuvida “Odil Junior” jamoasi “Xorazm” ga qarshi bahs olib bordi va 6:0 hisobida zafar quchdi.
Foto: O‘zPFL matbuot xizmati
Unda har bir yo‘nalish bo‘yicha amalga oshirilgan ishlar hisoboti rahbariyatga taqdim etildi va keyingi rejalar muhokama qilindi.
Terma jamoalar bo‘limiga yangi tayinlangan mutaxassis Usmon Toshev terma jamoalarni muvofiqlashtirish bo‘yicha amalga oshirilishi zarur bo‘lgan ishlar haqida to‘xtaldi. Assotsiatsiya rahbari hududiy futbol assotsiatsiyalari faoliyatini yanada kuchaytirish talabini qo‘ydi. Bolalar va o‘smirlar futbolidagi vaziyatlarni jiddiy tahlil etish, muammolarni o‘z vaqtida bartaraf etish, turnirlar ishtirokchilariga qulay shart-sharoitlar yaratish, seleksiya ishlarini yuqori darajaga olib chiqish borasida topshiriqlar berildi. Shuningdek, ayollar futboliga ham alohida to‘xtalib, yechimini kutib turgan masalalar yuzasidan takliflar bildirildi.
Foto: O‘FA matbuot xizmati
Yig‘ilish davomida futbol agentlari faoliyatini tartibga solish, 2022 yilda O‘zPFL musobaqalarini yuqori saviyada o‘tkazish, keyingi yilgi reglamentda klublarga qo‘yiladigan talablar, xususan, maydonlarni o‘yinlarga tayyorlash va tashkilotchilik yuzasidan tavsiyalar berildi.
Abdusalom Azizov har bir yo‘nalish bo‘yicha ishlarni tizimli va sifatli tashkil etish, o‘zbek futboliga nojo‘ya ta’sir qiluvchi holatlarni yo‘qqa chiqarish bo‘yicha qat’iy talablar qo‘ydi. Bo‘limlarning ish rejalari ko‘rib chiqilib, kerakli tavsiyalar berildi va aniq vazifalar belgilandi.
O‘zbekiston terma jamoasi futbolchisi Jaloliddin Masharipov “Al-Nassr” klubi safida OCHLning chorak finalida “Al-Vahda” jamoasiga qarshi maydonga tushib, ikkita gol va bitta golli uzatma muallifiga aylandi.
“Al-Nassr” klubi 5:1 hisobida g‘alaba qozonib, yarimfinalga yo‘l oldi.
“Gazeta.uz"da chiqqan maqolalar:
Shahar sport bilan shug‘ullanish va do‘stlar bilan vaqtichog‘lik qilish uchun eng yaxshi joy. Aholining faolligi joylarni o‘zgartiradi va ularga hayot bag‘ishlaydi. “Gazeta.uz” fotomuxbiri Yevgeniy Sorochin toshkentliklar qanday qilib ko‘cha-ko‘yda dam olib, mashg‘ulot o‘tkazayotganini kuzatdi.
Tokiodagi Olimpiada o‘yinlari bronza medali sohibi, dzyudochi Davlat Bobonovning murabbiyi O‘ktam Rahmonov “Gazeta.uz"ga bergan intervyusida nega juda erta murabbiy bo‘lganligi, sportchilar amal qilishi kerak bo‘lgan qoidalar hamda qanday shogirdni orzu qilishi haqida gapirib berdi.